《听尹鍊师弹琴》
唐代·吴筠

至乐本太一，幽琴和乾坤。郑声久乱雅，此道稀能尊。

吾见尹仙翁，伯牙今复存。众人乘其流，夫子达其源。

在山峻峰峙，在水洪涛奔。都忘迩城阙，但觉清心魂。

代乏识微者，幽音谁与论。

作者简介：吴筠 (?一778年)，唐朝华州华阴(今陕西华阴县)人。字贞节。一作正节。性高鲠，少举儒子业，进士落第后隐居南阳倚帝山。天宝初召至京师，请隶人道门。后入嵩山，师承冯齐整而受正一之法。与当时文士李白等交往甚密。玄宗多次征召，应对皆名教世务，并以微言讽帝，深蒙赏赐。后被高力士谗言所伤，固辞还山。东游至会稽，大历十三年(778)卒于剡中。弟子私谥“宗元先生”。